b"\n_START_ARTICLE_\nPont de les Mores\n_START_SECTION_\nDescripci\xc3\xb3\n_START_PARAGRAPH_\nEs tracta d'un pont bastit amb pedra volc\xc3\xa0nica i les arcades fetes de rajol. Disposa de cinc arcades de la mateixa mida sostingudes per pilars robustos.\n_START_SECTION_\nHist\xc3\xb2ria\n_START_PARAGRAPH_\nA la segona meitat del segle XIX, a les vores del Fluvi\xc3\xa0 es genera un fort nucli industrial. Aix\xc3\xb2 no obstant, el canvi de les fonts d'energia i l'estrangulaci\xc3\xb3 produ\xc3\xafda per la manca de comunicacions provoquen una crisi insostenible que genera greus conflictes socials. Una constant d'aquest moment \xc3\xa9s l'aparici\xc3\xb3 de diversos projectes (pocs d'ells realitzats) relacionats amb les comunicacions i l'energia: la construcci\xc3\xb3 de ferrocarrils i una nova xarxa de carreteres. S\xc3\xb3n constru\xc3\xafts els ponts de la carretera de Girona a Olot, del Ferro i de l'Eruga. L'any 1853 es realitzen les primeres proves telef\xc3\xb2niques."